STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.13 | 2020.gada 21.septembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | I.Kalniņa |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | A.Leitāne-Šķēle |
| Finanšu ministrijas pārstāve | − | D.Hildebrante |
| Finanšu ministrijas pārstāve |  | T.Trubača |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Kultūras ministrijas pārstāve |  | K.Liepiņa |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Satiksmes ministrijas pārstāvis |  | D.Merirands |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve |  | D.Holma |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Valsts ugunsdzēsības un glābšanas dienesta pārstāvji |  |  |
| Valsts robežsardzes priekšnieks | − | A.Rogozins |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā, Igaunijā un citās Eiropas valstīs.
2. Konceptuāli atbalstīt Aizsardzības ministrijas sagatavotos grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – grozījumi noteikumos Nr.360) (komersanti).
3. Ekonomikas ministrijai Aizsardzības ministrijas sagatavos priekšlikumus apvienot ar Ekonomikas ministrijas (LIAA) gatavotajiem grozījumiem noteikumos Nr.360 attiecībā uz komersantiem.
4. Konceptuāli atbalstīt Ārlietu ministrijas sagatavoto grozījumu noteikumu Nr.360 3.2.apakšpunktam un Ārlietu ministrijai iesniegt tos izskatīšanai Ministru kabineta 2020.gada 22.septembra sēdē.
5. Pieņemt zināšanai Satiksmes ministrijas pārstāvja sniegto informāciju par situāciju ar ieceļotāju anketas aizpildīšanu, veicot starptautiskos pārvadājumus. Satiksmes ministrijai sniegto informāciju noformēt rakstveidā un nosūtīt koordinācijas grupas dalībniekiem.
6. Iekšlietu ministrijai izvērtēt Valsts kontroles priekšlikumus attiecībā uz materiālajām rezervēm, Ekonomikas ministrijai – attiecībā uz sertificēšanas iespējām Latvijā un Finanšu ministrijai – attiecībā uz publisko iepirkumu izņēmumiem. Izvērtējumu rezultātus nosūtīt koordinācijas grupas dalībniekiem izskatīšanai kādā no nākošajām koordinācijas grupas sēdēm.
7. Atbalstīt Krīzes vadības padomes sekretariāta sagatavoto informatīvo ziņojumu "Informatīvais ziņojums par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem" un Ministru kabineta sēdes protokollēmuma projektu. Krīzes vadības padomes sekretariātam saskaņot ar Finanšu ministriju Ministru kabineta sēdes protokollēmuma projektu attiecībā uz budžeta sadaļu. Satiksmes ministram Krīzes vadības padomes sekretariāta sagatavoto informatīvo ziņojumu un Ministru kabineta sēdes protokollēmuma projektu iesniegt izskatīšanai Ministru kabineta 2020.gada 22.septembra sēdē.
8. Pieņemt zināšanai Aizsardzības ministrijas, Veselības ministrijas un Valsts ugunsdzēsības un glābšanas dienesta pārstāvju sniegto informāciju un izteiktos viedokļus par individuālo aizsardzības līdzekļu rezervēm un to uzglabāšanas iespējām.
9. Turpināt īstenot principu, ka atbilstoši Ministru kabineta 2020.gada 9.jūnija noteikumiem Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" rezerves ("neaizskaramais drošības spilvens") tiek veidotas 2 mēnešiem, preces, kurām tuvojas derīguma termiņa beigas, tiek izsniegtas, un rezerve attiecīgi atjaunota. Par nepieciešamā finansējuma piešķiršanu rezerves atjaunošanai Aizsardzības ministrija sagatavo attiecīgu jautājumu (informatīvo ziņojumu) un iesniedz to izskatīšanai Ministru kabinetā.
10. Atbalstīt Aizsardzības ministrijas priekšlikumu, ka attiecībā uz laboratorijas pakalpojumiem individuālo aizsardzības līdzekļu testēšanai tiek piemērots izņēmums Publisko iepirkumu likuma piemērošanai. Aizsardzības ministrijai sagatavot attiecīgus grozījumus Covid-19 infekcijas izplatības pārvaldības likumā.
11. Pieņemt zināšanai izteiktos viedokļus attiecībā uz došanos ārvalstu komandējumos. Ārlietu ministrijai un Veselības ministrijai atbilstoši kompetencei sagatavot vispārējas rekomendācijas attiecībā uz nepieciešamību doties komandējumos un drošības pasākumiem, atgriežoties no komandējuma.
12. Kamēr nav izstrādāta vienota vispārēja kārtība (vadlīnijas) attiecībā uz došanos komandējumos un darba nosacījumiem un drošības pasākumiem, atgriežoties no komandējuma, katra ministrija piemēro savu iekšējo regulējumu.

Sēdi slēdz plkst. 16.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu